Пада снег (Јесењин)
Јурим. Мук је. Шкрипа снега
Под копитом коња враних,
На пропланку испод брега
Гракћу само још гаврани.

Зачарала шуму вила,
Утонуло све у сан.
Дивном белом марамицом
Зелен-бор је повезан.

Повио се као баба
На штап вити наслоњен,
А на самом врху стабла
Сврдла детлић и сам снен.

Јуре коњи, снег се вије,
Нежни бели шал развија.
Бесконачни пут се крије,
Бежећ' напред као змија.

прев. Миодраг Сибиновић
Сергеј Јесењин